vasikos metoxos: Στην εποχή του tamiflou\nΠερπατώντας στο κέντρο της Θεσσαλονίκης ο επισκέπτης παρατηρεί τις βυζαντινές εκκλησίες που βρίσκονται αρκετά μέτρα κάτω από το επίπεδο του πεζοδρομίου. Η Παναγία των Χαλκέων, η Μεταμόρφωση του Σωτήρος, η Αγία Σοφία. Αλλά και στα οθωμανικά κτίσματα των λουτρών "Παράδεισος", το Χαμάμ Παζάρ στα "Λουλουδάδικα", στο Μπεζεστένι, το δάπεδο του ισογείου των μνημείων είναι τουλάχιστον τρία μέτρα κάτω από το οδόστρωμα.\nΗ τελευταία μεγάλη καταστροφή της πόλης, η πυρκαγιά τον Αύγουστο του 1917, εξαφάνισε σχεδόν την εντός των τειχών πόλη, δημιουργώντας τεράστιες ποσότητες προϊόντων κατεδάφισης, κοινώς μπάζα, που ήταν αδύνατο να απομακρυνθούν με τα διατιθέμενα μέσα του προηγούμενου αιώνα. Έτσι παρέμειναν στη θέση της καταστροφής, διαμορφώνοντας το υψόμετρο της τοπογραφίας στη νέα πόλη που σχεδίασε η περίφημη επιτροπή Εμπράρ, μερικά μέτρα ψηλότερα.\nΟδοιπορώντας συχνά στο πολύβουο κέντρο, προσπαθώ να αφουγκραστώ μία πολιτεία που χάθηκε για πάντα. Φτάνοντας στην αγαπημένη οδό Φράγκων, κατηφορίζοντας από τα παλιατζίδικα του Μπιτ Παζάρ, η βόλτα τελειώνει κατεβαίνοντας τα σκαλοπάτια στον Άγιο Μηνά, εκεί που έγινε η πρώτη δοξολογία στην απελευθερωμένη από τον ελληνικό στρατό πόλη, το 1912. Σήμερα ο Άγιος Μηνάς κλεισμένος μέσα σε ένα απίστευτο οικοδομικό σύμπλεγμα, παραμένει ουσιαστικά "αόρατος", πίσω από το άθλιο ισόγειο πολυκατάστημα της γωνίας...\nΗ Αλέκα Γερολύμπου πολύ εύστοχα παρατηρεί ότι η πόλη ιδρύθηκε το 315 πχ μετά από απόφαση και ίσως σχεδιασμό σε μία από τις σημαντικότερες πολεοποιητικές περιόδους της παγκόσμιας ιστορίας (Α. Γερολύμπου : Η ανοικοδόμηση της Θεσσαλονίκης μετά την πυρκαγιά του 1917). Ωστόσο όλες οι μεταβάσεις της πόλης σφραγίστηκαν από γεγονότα καταστροφικά: σφαγές, ερημώσεις, επιδημίες, σεισμούς και πυρκαγιές. Οι συνεχείς και απανωτές καταστροφές επηρέασαν τη μορφή της αλλά και τη σύνθεση του πληθυσμού της.\nΟι αλλεπάλληλες τραγωδίες της Θεσσαλονίκης, πριν το 1912, παραμένουν γενικά άγνωστες. Αφορούν το οθωμανικό παρελθόν της πολιτείας που δεν πολυαναφέρεται. Έτσι, η πυρκαγιά του 1917, αιτία για το νέο σχεδιασμό της πόλης από τον Βενιζέλο, παραμένει η τεράστια ιστορική καταστροφή στην συλλογική ιστορική μνήμη, μίας αμνήμωνος πολιτείας.\nΑπό τότε, το ναζιστικό πογκρόμ της εξαφάνισης της εβραϊκής κοινότητας το 1943 και ο σεισμός του 1978, απλώς συντήρησαν ένα ιστορικό υπόβαθρο καταστροφών στην είκοσι τριών αιώνων διαδρομή της Θεσσαλονίκης. Μία απλή παρατήρηση θα αναδείξει τον κύκλο των καταστροφών στο χρόνο. Οι πυρκαγιές συμβαίνουν τον Αύγουστο και οι επιδημίες εμφανίζονται από τον Απρίλιο έως τον Σεπτέμβριο.\nΗ θέση της πόλης πάνω στο σταυροδρόμι των δρόμων του εμπορίου, δεχόταν την πανούκλα που εισέβαλε από την ανατολή, είτε από τη στεριά είτε από τη θάλασσα. Βόρεια της πόλης απλώνονται και σήμερα οι φαρδιές εκβολές του Βαρδάρη, που μαζί με τα αποξηραμένα πλέον έλη του Αμάτοβο (σημερινό χωριό Άσπρος) ήταν η αιτία της ελονοσίας που μάστιζε την πόλη τους θερινούς μήνες. Ο ζεστός αέρας περνούσε πάνω από τις ελώδεις εκτάσεις, μεταφέροντας τα μικρόβια της νόσου στις γειτονιές της Θεσσαλονίκης. Το θαλάσσιο μέτωπο που στην Ευρώπη θεωρείται ευλογία για τις πόλεις που το διαθέτουν, στην ανατολή είναι αιτία μετάδοσης επιδημιών. (Π. Ενεπεκίδης: Η Θεσσαλονίκη στα χρόνια 1875 -1912).\nΤαυτόχρονα, η καλοκαιρινή ζέστη και το υγρό κλίμα που και σήμερα κάνουν την ατμόσφαιρα στην πόλη αποπνικτική, προσέφεραν ένα ιδανικό περιβάλλον ανάπτυξης για το βάκιλο της πανώλης. Οι αναφορές των περιηγητών μεταφέρουν εικόνες από τυμπανισμένα πτώματα και ψόφια ζώα στους δρόμους, σπίτια σφραγισμένα, γειτονιές ερημωμένες.\nΣτις εξάρσεις των επιδημιών οι Ευρωπαίοι πολίτες και όσοι χριστιανοί είχαν την οικονομική δυνατότητα κατέφευγαν στην ύπαιθρο και στα χωριά. Μία χαντίθ του Προφήτη επέβαλε στους μουσουλμάνους να παραμείνουν στον τόπο τους αποδεχόμενοι τη μοίρα τους. Δεν ήταν λίγες όμως οι φορές που οι χωρικοί έστηναν οδοφράγματα εμποδίζοντας τους "μολυσμένους" να μπουν στα χωριά τους και να μεταφέρουν το θανατικό, το μεγαλύτερο φονιά του οθωμανικού κόσμου.\n"Δόξα το Θεό δεν έχει πανούκλα εδώ" έγραφε ένας ταξιδιώτης από τη Θεσσαλονίκη το 1788, αναφέρει ο Mark Mazower στο "Salonica city of ghosts". Και πράγματι η κατάσταση στην πόλη ήταν καλύτερη σε σχέση με τα άλλα μεγάλα κέντρα της αυτοκρατορίας. Το δέκατο όγδοο αιώνα η Σμύρνη είχε πενήντα πέντε χρονιές πανούκλας, η Κωνσταντινούπολη εξήντα πέντε και η Θεσσαλονίκη περίπου τριάντα. Δηλαδή μία επιδημία κάθε τρία χρόνια. Κι όμως το 1762 πέθαναν στην πόλη δέκα με δώδεκα χιλιάδες άνθρωποι. Στη διάρκεια του αιώνα εξήντα χιλιάδες κάτοικοι εξοντώθηκαν στην Θεσσαλονίκη, όσο δηλαδή ο συνολικός πληθυσμός της πόλης στα μέσα του αιώνα! Η οικονομική δυναμική και η προσέλκυση νέων κατοίκων που μετανάστευαν ήταν η αιτία για την συνεχή άνθιση της Οθωμανικής μεγαλούπολης.\nΗ πολιτεία θα εκσυγχρονισθεί στα χρόνια των οθωμανικών Tanzimat (μεταρρυθμίσεων) που από το 1839 προσπαθούν να πετύχουν την απελπισμένη προσέγγιση της αυτοκρατορίας με τη Δύση. Έτσι το 1869, η Θεσσαλονίκη ήταν η δεύτερη πόλη της αυτοκρατορίας - μετά την Κωνσταντινούπολη - που απέκτησε δημοτικό συμβούλιο , επιφορτισμένο για την αντιμετώπιση των επιδημιών και των καταστροφών με τη βελτίωση των συνθηκών υγιεινής και διαβίωσης. Η μεγάλη φωτιά του 1890 και η επιδημία της χολέρας του 1911, είναι οι τελευταίες μεγάλες καταστροφές της οθωμανικής περιόδου.\nΟπότε, με τέτοιο παρελθόν, τι να μασήσουμε, στη νυφούλα του Βορρά, σήμερα στην εποχή του tamiflou, από τα γριπωμένα γουρούνια, τις μεξικάνικες επιδημίες και τα ντεμέκ έκτακτα μέτρα του τάχα δήθεν Αβραμόπουλου, αγαπητοί φίλοι. Χτες βράδυ επιστρέφοντας στο αεροδρόμιο, με σκάναρε η θερμική κάμερα για να μου επιτραπεί η είσοδος στη μητρόπολη των βαλκανίων. Και όμως η θερμοκρασία στην πολιτεία - σούργελο του Άνθιμου, του Ζορό, του Ζουράρι και του Ζαγοράκη είναι αισθητά ανεβασμένη. Η πόλη σηκώνει τον πυρετό της, για να βγει η Μπαοκάρα στο Τσάμπιονς Λήγκ και να γιορτάσει τον άλλο μήνα στην Nέα Παραλία τα γενέθλια του Μεγαλέξανδρου υπό την αιγίδα του Υπερμάχου Στρατηγού Ζορό που φροντίζει για τη θωράκιση της πόλης έναντι παντός κινδύνου. Και όσοι τυχόν αμύητοι δεν καταλάβατε πάρτε να 'χετε με το συμπάθιο: Η σκηνή είναι από τον περσινό εορτασμό. Χαρείτε τα όλα. Φέτος λέγεται ότι θα συμμετάσχει και ο ίδιος ο Ζορό, ντυμένος Παρμενίων, που θα θυσιάσει με το αυθεντικό σπαθί του Φιλίππου, σε βωμό που θα στηθεί κάτω από τα αχαμνά του Βουκεφάλα, μία εκατόμβη χοίρων, υπέρ υγείας.\nαναρτήθηκε από το χρήστη vasikos metoxos @ 4:45 μ.μ. 11 σχόλια\nΤη 2 Μαΐου 2009 - 11:07 π.μ. , Ο χρήστης squarelogic είπε...\nΑπολαυστικός Βασικέ όπως πάντα στην μαεστρική πλοκή ιστορικών στοιχείων με τη σύγχρονη φαιδρή εκδοχή της νεοελληνικής ιστορίας.\nΝα προτείνω και κάτι εξαιρετικό,αν και μη ελληνικό?\nDecemberists, "The Hazards of Love".\nΤη 2 Μαΐου 2009 - 1:23 μ.μ. , Ο χρήστης Ανώνυμος είπε...\nΗ Θεσσαλονίκη έχει τα πάντα\nΒυζαντινά κάστρα κι εκκλησιές\nΛευκό πύργο, άντρο του τζελάτη\nΒασιλέα Κωνσταντίνο Γλυξβούργιο έφιππο και Ελευθέριο Βενιζέλο\nΜνημείο για τις μέρες του 36\nΜνημείο για τις Βορειοηπειρώτισες\nΜνημείο για το Εβαϊκό Ολοκαύτωμα\nΜνήμείο για τον Γρηγόρη Λαμπράκη\nκαι την γωνία Κωνσταντίνου Καραμανλή και Γρηγορίου Λαμπράκη κάπου εκεί στο Παπάφειο, γωνία σύμβολο της μεταπολεμικής μας ιστορίας...\nΤη 2 Μαΐου 2009 - 6:07 μ.μ. , Ο χρήστης ΨουΞ είπε...\nποιότης 3 "Ζ"\n"το δάπεδο του ισογείου των μνημείων είναι τουλάχιστον τρία μέτρα κάτω από το οδόστρωμα."\nαυτό μου βαλε την σκέψη να το κοιτάξω και στην Αθήνα\nεδω αρχίζει το σχόλιο -μόλις επέστρεψα απ΄"πάρτε νάχετε" λινκ σου επι του ποστ\nΠοιος θα μπορούσε να το σκεφτεί...\nνα μιξάρει αυτή την μουσική μ΄αυτά τα κοστούμια\nκαι να το παράγει...\nασε που ο κεντρικός χορευτής μου θύμιζε Αρη Σπηλιοτόπουλο.\nΤη 5 Μαΐου 2009 - 12:14 π.μ. , Ο χρήστης Λωτοφάγος είπε...\nΈλεος! Όχι άλλο Ζορό! Κάντε κάτι, ρε παιδιά. Κλείστε τον κάπου, να μην βλέπει φακό!\nΚάθε φορά που αντικρίζω τον χριστουγεννιάτικο "στολισμό" στην Αριστοτέλους, σκέφτομαι ότι θα τρίζουν τα κόκκαλα του έρμου του Εμπράρ!\nΤη 5 Μαΐου 2009 - 12:28 π.μ. , Ο χρήστης Λωτοφάγος είπε...\nΜεγαλοδύναμε! Γίνονται ΑΚΟΜΑ τέτοιες "γιορτές"; Με παπαδαριό και τόσους εκλεκτούς καλεσμένους;\nΜόλις είδα τα βιντεάκια και δεν έχω συνέλθει ακόμα!\nΑ, ρε Αλέξανδρε, που κατέκτησες "διά των όπλων και δια του ελληνικού πολιτισμού"!!! Πώς κατάφερες να τα συνδυάσεις, βρε θηρίο;\nΥΓ. Όπως κατάλαβες, μόλις είδα τα βίντεο!\nΤη 5 Μαΐου 2009 - 5:25 μ.μ. , Ο χρήστης mtryfo είπε...\nΠου καταντήσαμε... μετά την πολυπολιτισμική Σαλονίκη που ζωγράφισε ο Mazower(κι όχι μόνο αυτός) στο βιβλιο του,ξεπέσαμε στα μπαλέτα της περιοχής του αεροδρομίου... στο ζορό που μπορεί να τον λουστούμε και ως δήμαρχο, στον πάπαρδο που μας "κάθησε" ο μακαριστός πριν αποδημήσει εις κύριον και άλλα φρούτα ....θου φυλακή.... Αχ βρε βασικέ... που τα θυμήθηκες ολα αυτά... σκέτη θλιψη!!!\nΤη 6 Μαΐου 2009 - 2:04 μ.μ. , Ο χρήστης vasikos metoxos είπε...\nΚαταπληκτικό το δικάκι. Σε ευχαριστώ.\nΤη 6 Μαΐου 2009 - 2:12 μ.μ. , Ο χρήστης vasikos metoxos είπε...\nΤο επόμενο ποστ θα αφορά ένα μοναδικό μνημείο. Γιατί η τρέλα σε τούτο τον τόπο φίλε, δεν έχει όρια.\nΟ Άρης έγινε υπουργός, ο μεγαλέξανδρος ρεντίκολο και ο Άνθιμος κάνει ορθόδοξα μνημόσυνα στην νέα παραλία για τον μεγάλο στρατηλάτη. Αφού δε ζωντανεύει το γλυπτό του Βαγγέλη Μουστάκα για να τους φάει ο Βουκεφάλας, τους παπάρες...\nΤη 6 Μαΐου 2009 - 2:20 μ.μ. , Ο χρήστης vasikos metoxos είπε...\nΑν γίνονται? Στα μέσα του Ιούνη στην νέα παραλία, δίπλα στο άγαλμα του Μεγαλέξανδρου. Τις ημέρες του φεστιβάλ βιβλίου. Φρικάρουν τα ψάρια και μεταναστεύουν από τον Θερμαικό.\nΕδώ είναι βαλκάνια, δεν είναι παίξε γέλασε έγραψε ο Εγγονόπουλος και τραγούδησε ο Διονύσης. Οι δικοί μας όμως είναι άπιαστοι. Η ασυναρτησία, η βλακεία και το κακό συναπάντημα!\nΤη 7 Μαΐου 2009 - 12:19 π.μ. , Ο χρήστης giant13 είπε...\nO Ζαγοράκης φτιάχνει ομάδα βασικέ μου και τα υπόλοιπα είναι παπαριές\nΤη 7 Μαΐου 2009 - 2:21 μ.μ. , Ο χρήστης vasikos metoxos είπε...\nΣύμφωνοι. Μόνο που οι παπάρες θα φωταγωγήσουν την πόλη και θα καμαρώνουν σα γύφτικα μπαστούνια όταν θα βγει ο παοκ στο τσάμπιονς ληγκ.\nΌτι εγώ δεν έχω


Συγκλονίζει η αδερφή της άτυχης Θεοδώρας από το Κορωπί-Τα... - Star.gr\nΕΛΛΑΔΑ Τετάρτη, 14 Σεπτεμβρίου 2016, 20:12\nΠεριγράφει με ανατριχιστικά λόγια τι συνέβη την τελευταία μοιραία ημέρα όταν έχασε την ζωή της απο τις μαχαιριές της ερωμένης του συζύγου της\nΜερικές ημέρες μετά την συνέντευξη της φόνισσας του Κορωπίου στην Τατιάνα Στεφανίδου, στην εκπομπή εμφανίστηκε η αδερφή του θύματος, της άτυχης Θεοδώρας, και μαζί με τον δικηγόρο της οικογένειας αποκάλυψαν το μαρτύριο που ζούσε η σύζυγος του 41χρονου από την ερωμένη του, με αποτέλεσμα το ερωτικό τρίγωνο να καταλήξει σε μακελειό.\nΌπως όλα τα ζευγάρια, έτσι και η Θεοδώρα με τον 41χρονο ξεκίνησαν ερωτευμένοι και ευτυχισμένοι τον κοινό τους βίο:\n«Από το 1999 που γνώρισε τον σύζυγό της, δεν είχε κανένα πρόβλημα στη σχέση τους. Ήταν αγαπημένοι, εκείνος έκανε τα πάντα για εκείνη όπως και εκείνη για εκείνον. Ήταν μια ευτυχισμένη οικογένεια. Το 2003 παντρεύτηκαν και έκαναν το πρώτο τους παιδάκι και μετά το 2005 ήρθε και το δεύτερο. Προβλήματα δεν υπήρχαν στο γάμο τους».\n(Η φόνισσα του Κορωπίου)\nΗ ΑΡΧΗ ΤΟΥ ΤΕΛΟΥΣ ΗΡΘΕ ΠΡΙΝ ΑΠΟ ΔΥΟ ΧΡΟΝΙΑ:\n«Όλα άλλαξαν τα τελευταία δυο χρόνια. Η αδερφή μου έμαθε για τον παράνομο δεσμό του συζύγου της το 2014. Από εκεί και πέρα η ζωή της έγινε ένας Γολγοθάς. Η δολοφόνος έπαιρνε τηλέφωνο την αδερφή μου. Έφτανε στο σημείο να ξεκινά τα τηλέφωνα από τις δέκα το βράδυ μέχρι και τις εφτά το πρωί, συνεχόμενα τηλέφωνα είτε από το κινητό της είτε από απόκρυψη, και να τους κάνει το βίο αβίωτο. Να το σηκώνο��ν, να μην μιλάει στη Θεοδώρα, αλλά να μιλάει στον πρώην γαμπρό μου. Ή να παίρνει και να τους απειλεί ότι θα πιάσει τα παιδιά τους, θα πάει στο σχολείο, θα τους κάνει κακό και θα τους πει ότι εγώ είμαι η ερωμένη του πατέρα σας και έχω ήδη ένα παιδί. Τότε δεν είχαν ακόμα το δεύτερο».\nΠΩΣ ΕΜΑΘΕ ΤΟ ΘΥΜΑ ΟΤΙ Ο ΑΝΤΡΑΣ ΤΗΣ ΕΧΕΙ ΚΑΝΕΙ ΟΙΚΟΓΕΝΕΙΑ ΜΕ ΤΗΝ ΦΟΝΙΣΣΑ:\n«Τέλη Αυγούστου, αρχές Σεπτεμβρίου, η δολοφόνος την πήρε τηλέφωνο και της είπε “ξέρεις κάτι; Κράτα τον άντρα σου δεν τον θέλω, αλλά εγώ σε μια εβδομάδα, δέκα μέρες γεννάω το παιδί του”».\nΗ ΘΕΟΔΩΡΑ ΠΗΓΕ ΣΤΟ ΝΟΣΟΚΟΜΕΙΟ ΑΠΟ ΤΗΝ ΤΑΡΑΧΗ ΤΗΣ:\n«Εκείνη την μέρα την πήγε στο Κέντρο Υγείας Κορωπίου με πολλή πίεση και με το στομάχι της. Πήγα την άλλη μέρα το πρωί, την είδα και ήταν σε μαύρο χάλι. Εκείνη την ώρα δεν μου είπε τίποτα, αλλά μετά που έφυγα μου έστειλε μήνυμα και μου είπε "έλα από το σπίτι, συμβαίνει κάτι με τον άντρα μου και πρέπει να σου μιλήσω". Από εκείνη την ημέρα και μετά άλλαξαν όλα. Έπιασε τον άντρα της και εκείνος της είπε οτι “έχει ξεκόψει με την δράστιδα, ότι ήταν ένα λάθος, ότι δεν ήθελε να προχωρήσει, ότι την παρακαλούσε να πάει να κάνει άμβλωση αλλά εκείνη δεν πήγαινε και τον εκβίαζε λόγω του παιδιού"».\nΠΩΣ ΕΓΙΝΕ Η ΖΩΗ ΤΗΣ ΘΕΟΔΩΡΑΣ ΕΦΙΑΛΤΗΣ ΑΠΟ ΤΗΝ ΔΡΑΣΤΙΔΑ:\n«Από εκείνο το σ��μείο και μετά η δράστιδα έπαιρνε συνέχεια τηλέφωνα, ερχόταν έξω από το σπίτι, καθόμασταν με την αδερφή μου να πιούμε καφέ και την βλέπαμε με το αυτοκίνητο να έρχεται και να στέκεται έξω από την εξώπορτα. Την είχα δει πολλές φορές. Στεκόταν και δεν έκανε τίποτα. Κοίταζε μέσα στο σπίτι και έφευγε».\nΤΟ ΠΕΡΙΣΤΑΤΙΚΟ ΣΤΑ ΓΕΝΕΘΛΙΑ ΤΗΣ ΑΤΥΧΗΣ ΘΕΟΔΩΡΑΣ ΤΟΝ ΜΑΪΟ ΤΟΥ 2015:\n«Την Πρωτομαγιά του 2015 είχαμε πάει εκεί γιατί η αδερφή μου είχε γενέθλια. Με το που φεύγουμε εμείς, βγαίνει ένα αυτοκίνητο και σταματάει έξω από το σπίτι. Με παίρνει η αδερφή μου και μου λέει “έχει έρθει και κάθεται πάνω στην πόρτα, αλλά δεν μπορώ να κάνω κάτι γιατί είναι τα παιδιά μου και δεν θέλω να δώσω δικαίωμα”. Το Πάσχα του 2015 ενώ ήταν με την οικο��ένεια της και έψηναν αρνί, πήρε πάλι το αυτοκίνητο, πήγε έξω από το σπίτι και πήρε τηλέφωνο τον πρώην γαμπρό μου. Εκείνος ταράχτηκε, σηκώθηκε και έφυγε. Η αδερφή μου με πήρε τηλέφωνο και με κλάματα μου είπε “έχουμε πάλι τα ίδια. Εκείνη ήρθε πάλι στο σπίτι και ο άντρας μου έφυγε, δεν ξέρω πού πάει”. Εκείνη την ημέρα αντί να κάθεται με την οικογένεια της όπως όλος ο κόσμος, ήταν από τις τρεις το μεσημέρι στο σπίτι μου και έκλαιγε. Είχαμε πάρα πολλά τέτοια».\nΤΟ ΠΕΡΙΣΤΑΤΙΚΟ ΜΕ ΤΗΝ ΦΟΝΙΣΣΑ ΜΕΣΑ ΣΕ ΣΟΥΠΕΡ ΜΑΡΚΕΤ:\n«Είπε ότι η αδερφή μου την κυνηγούσε μέσα στο σούπερ μάρκετ. Τέσσερις φορές την πετύχαμε εκεί, ή��ασταν μαζί με τη αδερφή μου και η αδερφή μου μόλις την είδε άρχισε να τρέμει. Της έδωσα τα κλειδιά του αυτοκινήτου μου, πήγε στο αυτοκίνητο μου μαζί με την κόρη μου, γιατί μου είπε “φοβάμαι γιατί θα προκαλέσει φασαρίες και δεν θέλω μπροστά σε όλο τον κόσμο και ιδίως μπροστά στο παιδί”. Και πήρε το παιδί μου και πήγαν και κάθισαν στο αυτοκίνητο».\nΤΟ ΠΕΡΙΣΤΑΤΙΚΟ ΜΕ ΤΟΝ ΠΡΩΗΝ ΓΑΜΠΡΟ ΤΗΣ ΚΑΙ ΤΗΝ ΑΔΕΡΦΗ ΤΗΣ ΕΞΩ ΑΠΟ ΤΟ ΣΠΙΤΙ ΤΗΣ ΦΟΝΙΣΣΑΣ:\n«Θέλω να κάνω άλλη μια διευκρίνιση. Η δράστιδα αναφέρει συνέχεια ότι η αδερφή μου πήγε στο σπίτι της και έκανε φασαρία. Τέλη Ιουνίου του 2015 ήταν ημέρα Κυριακή, ο πρώην γαμπρός μου έφυγε από το σπίτι στις 11 το πρωί λέγοντας στην οικογένεια του ότι πάει σε πελάτη να βρει χρήματα, ��ιατί εκείνη την μέρα δεν είχε ούτε για να αφήσει για το κυριακάτικο τραπέζι. Τον έπαιρναν τηλέφωνο αλλά το είχε κλειστό. Κατά τις 17:00 η αδερφή μου κανονίζει με μια οικογενειακή φίλη να πάνε τα παιδιά τους σε ένα στάδιο που έχουν στο Κορωπί. Περνώντας από ένα σημείο, χωρίς να ξέρουμε καν ποιο είναι, ο μεγάλος της γιος βλέπει το αυτοκίνητο της μαμάς του και της λέει “μαμά το αυτοκίνητο σου”. Η αδερφή μου εκείνη την μέρα είχε πάρει του μπαμπά μου το αυτοκίνητο,. Αφήνει τα παιδιά πίσω και τους λέει καθίστε εδώ να πάω να δω πού είναι ο μπαμπάς σας. Πάει και βλέπει τον κύριο να ψήνει, να τρώει και να γλεντά ενώ ακόμα ήταν στο νόμιμο γάμο. Τον φωνάζει έξω, δεν μπήκε καν μέσα στο προαύλιο, και εκείνη την ώρα που βγήκε έξω άρχισε να του λέει ντροπή σου και διάφορα άλλα. Και βγήκε η δράστιδα έξω και πήγε να πάρει τον λόγο και η αδερφή μου της απάντησε. Αυτή ήταν η φασαρία που έγινε έξω από το σπίτι».\nΗ ΜΟΙΡΑΙΑ ΜΕΡΑ-ΤΑ ΤΕΛΕΥΤΑΙΑ ΛΟΓΙΑ ΤΗΣ ΘΕΟΔΩΡΑΣ ΠΡΙΝ ΞΕΨΥΧΗΣΕΙ:\n«Δέχθηκα ένα τηλεφώνημα στις 20:34 και άκουσα από μέσα την αδερφή μου να φωνάζει “βοήθεια Γιάννη τρέξτε στον πατέρα σας”. Φώναζε στα παιδιά της εκείνη την ώρα και άκουσα τα παιδιά από μέσα να φωνάζουν “μαμά, μαμά”. Έτσι κατάλαβα ότι κάτι συμβαίνει στην αδερφή μου. Βγήκα έξω σε έξαλλη κατάσταση και φωνάζω στον σύζυγό μου “η αδερφή μου κάτι έπαθε, τρέξε, τρέξε!”. Όταν μπήκαμε στο αυτοκίνητο να πάμε στο σπίτι της, με πήρε ο μεγάλος της γιος και μου είπε “μην έρθεις στο σπίτι, έλα γρήγορα στο Κέντρο Υγείας γιατί η ερωμένη του μπ��μπά μαχαίρωσε τη μαμά”. Όταν έφτασα στις 20:50 στο Κέντρο Υγείας, βλέπω τους γιατρούς να της κάνουν ανάνηψη. Και μετά από δυο λεπτά βγήκε ο γιατρός και μας είπε ότι με το που την έβαλαν στο φορείο εκείνη ξεψύχησε. Ξέρετε ποιες ήταν οι τελευταίες της κουβέντες; “Δεν αντέχω άλλο, θέλω την αδερφή μου! Όλη την ώρα με ζητούσε από την ώρα που την πήραν από το σπίτι για να την πάνε στο Κέντρο Υγείας”»\nΔΕΝ ΕΤΙΘΕΤΟ ΘΕΜΑ ΕΠΑΝΑΣΥΝΔΕΣΗΣ ΤΗΣ ΑΔΕΡΦΗΣ ΜΟΥ ΜΕ ΤΟΝ ΠΡΩΗΝ ΓΑΜΠΡΟ ΜΟΥ:\nΠαράλληλα, η αδερφή της άτυχης Θεοδώρας, εξήγησε πως το διαζύγιο του θύματος και του πρώην γαμπρού της, βγήκε τον Μαϊο, λίγες εβδομάδες πριν το φονικό.\n«Από τον Οκτώβριο του 2015 που έφυγε οριστικά από το σπίτι, η μόνη επικοινωνία που είχε με την αδερφή μου, ήταν για τα παιδιά και για την διατροφή. Μάλιστα είδε τα παιδιά τους στις 7 Ιανουαρίου 2016 και τα ξαναείδε το Σάββατο πριν γίνει το συμβάν, την Δευτέρα και την Τρίτη. Προσπαθούσε να ξανακερδίσει τα παιδιά μου και σε αυτό τον βοηθούσε η αδερφή μου. Αυτή ήταν η επανασύνδεση! Ποια γυναίκα θα δεχόταν πίσω έναν σύζυγο που έχει ήδη κάνει δυο παιδιά ενώ ήταν ήδη σε νόμιμο γάμο με τη γυναίκα του; Υπήρχε μια αξιοπρέπεια και ευτυχώς η αδερφή μου ήταν αξιοπρεπέστατη!»


Κόμπι-ασαν... - Age Of Basketball\nHome / NBA / Κόμπι-ασαν…\nΔημοσιεύτηκε στις 15 Ιουνίου 2008\nΟι τελικοί του NBA μέχρι στιγμής… γέρνουν. Και γέρνουν προς το πράσινο. Τη Δευτέρα τα ξημερώματα μπορεί να παιχτεί η τελευταία φάση της φετινής χρονιάς στο NBA, αλλά ακόμη κι έτσι να μην είναι, οι Σέλτικς πια έχουν 3 ευκαιρίες για να κάνουν μία νίκη. Η λογική, η παράδοση και η ιστορία λένε ότι δεν μπορεί να χάσουν αυτόν τον τίτλο και μετά από 22 χρόνια θα είναι ξανά πρωταθλητές. Ας δούμε λίγο τη σειρά.\nΗ αλήθεια είναι ότι οι Σέλτικς φαίνονται (και είναι), καλύτεροι και πιο έτοιμοι ως τώρα. Η άμυνά τους ώρες-ώρες σπάει κόκαλα, ο Κόμπι Μπράιαντ περιορίζεται πάρα πολύ, εκμεταλλεύονται στο έπακρο όποιον από την τριάδα βρεθεί σε καλή μέρα, ενώ έχουν εντάξει τους ρολίστες τους στο παιχνίδι της ομάδας. Αντιμετώπισαν ένα σοβαρό πρόβλημα (δεν μιλάω για τον Πιρς), αυτό του Ρόντο, που όμως κατάφεραν και το ξεπέρασαν. Μπορεί σε μία ομάδα με Άλεν, Γκαρνέτ, Πιρς και Πέρκινς, Πόζι, Κασέλ, να χαμογελάτε όταν με ακούτε να μιλάω για τον Ρόντο, αλλά ο πλέι μέικερ της Βοστόνης είναι ο παίκτης που κρατάει τις ισορροπίες στην πεντάδα. Παίζει πολύ καλή άμυνα, μοιράζει εκπληκτικά (ειδικά στα πλέι οφς) την μπάλα και, γενικά, δείχνει ότι αξίζει τον κόπο να του κάνουμε ειδική μνεία. Μην ξεχνάμε άλλωστε ότι το πρώτο ματς στα πλέι οφς που οι Σέλτικς χρειάστηκε να παίξουν στο πρώτο ημίχρονό του χωρίς τον Ρόντο (4ος τελικός), βρέθηκαν να χάνουν με 45-21.\nΟι τελικοί από τον πρώτο αγώνα φάνηκε ότι θα πήγαιναν σε 4-1 ή 4-2. Γιατί; Γιατί οι Λέικερς παίζουν (ας μου επιτραπεί η έκφραση) χαζό μπάσκετ. Βασιζόμενοι απόλυτα στον Κόμπι Μπράιαντ, έχουν ουσιαστικά μόνοι τους εγκλωβίσει τους εαυτούς τους σε έναν δρόμο αδιέξοδο. Ο Κόμπι 1 ή 2 παιχνίδι θα μπορούσε να τα πάρει μόνος του. Πήρε το 3ο, ίσως πάρει και το 5ο. Όμως, έτσι πρωτάθλημα δεν παίρνεις.\nΠερίεργο για ομάδα του Φιλ Τζάκσον, αλλά ο πολύπειρος προπονητής δείχνει να έχει φυλακιστεί στην ίδια του την επιλογή να στηρίξει (από το 2000) τον Κόμπι. Σε αντίθεση με τους Σικάγο Μπουλς της δεύτερης τριετίας, οι Λέικερς έχουν αλλού το βάρος. Ας θεωρήσουμε προς απλούστευση της συζήτησης ότι ο Κόμπι είναι ο Τζόρνταν του τότε και ο Φίσερ ο Χάρπερ. Όμως, μετά η συνέχεια δεν είναι ίδια. Αντί του Σκότι Πίπεν και του Ντένις Ρόντμαν υπάρχουν ο Παού Γκασόλ και ο Λαμάρ Όντομ (Κούκοτς δεν υπάρχει βεβαίως…). Αυτό δείχνει ότι στη λεγόμενη τριγωνική επίθεση το βάρος πρέπει να μετατοπιστεί προς τη ρακέτα. Όμως, ο Τζάκσον εξακολουθεί να έχει εκτός συστημάτων τον Γκασόλ, που βλέπει τον Κόμπι να δοκιμάζει 20-30 σουτ σε κάθε αγώνα, ενώ εκείνος κάνει 5-10 (ιδίως αν βγάλετε τα όσα κάνει μετά από επιθετικό ριμπάουντ). Και καμία ομάδα δεν έχει κερδίσει όταν δεν εκμεταλλεύεται τα όπλα της. Αποκορύφωμα το 3ο παιχνίδι (και χρησιμοποιώ επίτηδες το ματς που οι Λέικερς κέρδισαν), όταν ο Γκασόλ είχε 9 πόντους, 3 από βολές, 4 από επιθετικό ριμπάουντ και φόλοου και 2 από σύστημα που βγήκε πάνω του. Με 9 σουτ στο ματς, μόλις τα 5 ήταν από σύστημα που είχε ως αποδέκτη αυτόν. Τραγικό.\nΘες είναι ψαρωμένος ακόμη (δεν νομίζω), θες έχει κάνει πέρα τον εγωισμό του μήπως πάρει τίτλο (όπως έχει κάνει και στην εθνική), ο Ισπανός δεν μιλάει, αλλά έτσι οι Λέικερς από την αρχή πήγαιναν με μαθηματική ακρίβεια προς την ήττα στους τελικούς.\nΑπ’ την άλλη, οι Σέλτικς έχουν καταφέρει να ανταποκριθούν σε όλα τα προβλήματα. Ο Πιρς παίζει… ευρωπαϊκή άμυνα στον Κόμπι, άμυνα που εμείς γουστάρουμε να τη βλέπουμε, καθώς φανταζόμαστε τον κύριο με το νούμερο «13» σε γαλανόλευκη φορεσιά (ή εκείνον με το «8») να του κάνει τα ίδια και χειρότερα σε κινεζικό φόντο. Μέχρι στιγμής ο Μπράιαντ χρειάζεται 22 σουτ εντός παιδιάς κατά μέσο όρο σε κάθε τελικό για να πετύχει τους 19.5 πόντους που βάζει εντός παιδιάς σε κάθε αγώνα (+7.25 πόντους από βολές). Αυτό εν ολίγοις σημαίνει ότι οι Σέλτικς έχουν αναγκάσει τη μοναδική (όπως παίζει το Λ.Α.) πηγή κινδύνων, να σπαταλάει 22 επιθέσεις για να βάλει 19 πόντους. Χαρακτηριστικό είναι ότι στο μόνο ματς που ο Κόμπι σούταρε εντός παιδιάς με περισσότερο του 50%, οι Λέικερς κέρδισαν. Αλλά είπαμε: έτσι πρωτάθλημα δεν παίρνουν.\nΚαι τι προλαβαίνει να αλλάξει; Οι Σέλτικς μοιράζουν τις επιθέσεις, με το βάρος να πέφτει κάθε φορά σε εκείνον που είναι σε καλύτερη μέρα. Ο Γκαρνέτ έχει αρκετά προβλήματα απέναντι στον Γκασόλ και τον Όντομ (ιδίως στην επίθεση), αλλά τα καλύπτει με το ταλέντο του και την ομαδική του κάλυψη στην άμυνα. Ο Άλεν προσφέρει τα μέγιστα, με αποκορύφωμα το έναυσμα για την τρομακτική ανατροπή στο 4ο ματς, ενώ ο MVP των τελικών δεν είναι άλλος (ως τώρα) από τον αρχηγό. Ο καλύτερος παίκτης της ομάδας του και στις 3 νίκες των Σέλτικς, ο Πιρς δείχνει ότι τον θέλει πάρα πολύ τον τίτλο.\nΜπορούν οι Λέικερς σε δύο ημέρες να αλλάξουν τρόπο παιχνιδιού; Μπορεί ο Κόμπι να βάλει στην άκρη το «εγώ» (το οποίο παρά τις… επίμονες ατάκες των σχολιαστών της ΕΡΤ, δεν το έχει κάνει) και να μοιράσει την μπάλα στους ψηλούς; Ο Γκασόλ είχε 61% εντός παιδιάς στους δύο πρώτους τελικούς. Χωρίς τον Ισπανό οι Λέικερς δεν μπορούν να φτάσουν στο θαύμα (ήτοι την ανατροπή του 3-1). Μπορεί ο Τζάκσον να τροποποιήσει τις επιθετικές προτεραιότητες και επιλογές της ομάδας του; Μπορούν οι Λέικερς να βρουν αντίδοτο στην εξοντωτική (για NBA) άμυνα των Σέλτικς; Όλα αυτά θα απαντηθούν αρχής γενομένης από τη Δευτέρα το ξημέρωμα. Όμως, η παρούσα κατάσταση λέει ότι οι Σέλτικς… «μπορώ πια και μυρίζομαι τον τίτλο. Τόσο κοντά είμαστε» (Κέβιν Γκαρνέτ μετά το 3-1).


Σεξουαλική διαπαιδαγώγηση & ΔΑΦ | Psyversity\nΣάββατο, Οκτ 23 2021\nΗμ/νία Έναρξης: 23 Οκτ\nΗμ/νία Λήξης: 24 Οκτ\n100 ΕΥΡΩ + ΦΠΑ\nΤο σεμινάριο απευθύνεται σε ψυχολόγους, ειδικούς παιδαγωγούς, νηπιαγωγούς, δασκάλους, λογοθεραπευτές, κοινωνικούς λειτουργούς, εργοθεραπευτές, γονείς, αλλά και σε όλους όσους θέλουν να ασχοληθούν θεραπευτικά με παιδιά στο φάσμα του αυτισμού και της νοητικής στέρησης.\nΗμερομηνίες διεξαγωγής: 23-24/10, 2021\nΏρες διεξαγωγής: Σάββατο: 15:00-20:00, Κυριακή: 10:00-15:00\nΤα θέματα σεξουαλικότητας απασχολούν σημαντικά τις οικογένειες με παιδί στο φάσμα και προβληματίζουν αρκετά τους γονείς ως προς τον κατάλληλο χειρισμό σε κάθε συνθήκη.\nΑφενός παρατηρείται πως μπορεί η οικογένεια να δυσκολεύεται να μιλήσει ανοιχτά για το θέμα αυτό και να δίνει έμφαση σε άλλους τομείς μάθησης και εκπαίδευσης. Άλλοτε πάλι μπορεί να το φέρουν οι γονείς σαν βασικό θέμα που τους προβληματίζει, τους προκαλεί αμηχανία και ζητούν άμεσα καθοδήγηση για αυτό.\nΈνα καλό αναπτυξιακό και αισθητηριακό προφίλ είναι απαραίτητο πριν την οποιαδήποτε παρέμβαση. Ερωτηματολόγια και αξιολόγηση είναι τα εργαλεία μας προς αυτή την κατεύθυνση.\nΈνα πρόγραμμα σεξουαλικής εκπαίδευσης είναι πάντα εξατομικευμένο αν και μπορεί να βασίζεται σε βασικές τεχνικές παρέμβασης σε μικρότερες ηλικίες (Α.Β.Α, TEACCH κ.α.). Προϋποθέτει βασικές κοινωνικές δεξιότητες, κατανόηση της έννοιας του προσωπικού χώρου, κατανόηση των κοινωνικών κανόνων, καθώς επίσης κατανόηση και εφαρμογή κανόνων ατομικής υγιεινής.\nΕισηγητές: Ορφανάκη Ελευθερία, Ψυχολόγος, Ειδικός ΑΒΑ, RDI Certified Consultant\nΓια εγγραφές έως 11/10 100€\nΓια εγγραφές από 12/10 120€\nΟλοκληρώνοντας το σεμινάριο οι εκπαιδευόμενοι θα λάβουν ηλεκτρονικά το υλικό των εισηγήσεων, καθώς και βεβαίωση παρακολούθησης.\nΕισηγητές: Ορφανάκη Ελευθερία


Έδειξε χαρακτήρα και... 4Χ4 - BluearenaBluearena\nΈδειξε χαρακτήρα και… 4Χ4\nΤο να μην βρίσκεσαι σε καλή μέρα και να νικάς 1-3 σετ (19-25, 20-25, 25-22, 20-25) είναι ένα ακόμα δείγμα μεγάλης ομάδας. Ο Ηρακλής δεν …\n31/10/2009 19:54 Επιμέλεια: bl_admin Ηρακλής\nΤο να μην βρίσκεσαι σε καλή μέρα και να νικάς 1-3 σετ (19-25, 20-25, 25-22, 20-25) είναι ένα ακόμα δείγμα μεγάλης ομάδας. Ο Ηρακλής δεν απέδωσε θεαματικό βόλεϊ αλλά επικράτησε της Λαμίας εκτός έδρας για την 4η αγωνιστική της Α1 Ανδρών, συνεχίζοντας την πολύ καλή του πορεία στο φετινό πρωτάθλημα και παραμένοντας η μοναδική αήττητη ομάδα. Πενήντα φίλαθλοι του Γηραιού έδωσαν το «παρών» στο Χαλκιοπούλειο.\nΟι κυανόλευκοι είχαν προβλήματα στην υποδοχή, ο Κράβαρικ αγωνίστηκε ως διαγώνιος για αρκετή ώρα στη θέση του νωθρού Γκασπαρίνι, ενώ ο Κανέλλος είχε στατιστικά για Όσκαρ, αφού σημείωσε 15 πόντους με 8 στις 8 επιθέσεις.\nΣχεδόν σε όλα τα σετ οι γηπεδούχοι ήταν αυτοί που προηγήθηκαν, όμως οι φιλοξενούμενοι έδειξαν χαρακτήρα και κατέκτησαν τρεις ακόμα πολύτιμους βαθμούς.\nΜετά το 16-14 του πρώτου σετ ο Χάρι Μπρόκινγκ χρησιμοποίησε ως διαγώνιο τον Κράβαρικ και με τη βοήθεια του, μαζί με τις επιθέσεις του Κανέλλου και του αξιόλογου σήμερα Μπάρανεκ οι κυανόλευκοι έφτασαν στο 19-25.\nΑνάλογη ήταν η εικόνα και στο δεύτερο σετ το οποίο ο Ηρακλής πήρε με 20-25, ενώ στο τρίτο η Λαμία κατάφερε να αντιδράσει. Παρά το ότι ο Γηραιός προηγήθηκε 11-13, οι γηπεδούχοι πίεσαν τους φιλοξενούμενους και διαμόρφωσαν το 25-22.\nΚάτι που… αφύπνισε τους παίκτες του Χάρι Μπρόκινγκ, οι οποίοι στο τέταρτο σετ εμφανίστηκαν αποφασισμένοι να φύγουν με «καθαρή» νίκη από το Χαλκιοπούλειο. Με «όπλο» το μπλοκ των Κραλ και Κανέλλου αλλά και την απόδοση του Μπάρανεκ, οι κυανόλευκοι έφτασαν στο 20-25 και τη σημαντική νίκη με 1-3 σετ.\nΓΣ Λαμία (Ανδρεόπουλος): Μαρούλης 3 (3 μπλοκ), Κόμελ 21 (19/30 επ., 56% υπ. – 28% άριστες), , Ρόλιτς 8 (6/17 επ., 59% υπ. – 36% άριστες), Πελεκούδας 6 (2/5 επ., 2 άσοι, 2 μπλοκ), Τόπελ 17 (14/35 επ., 2 μπλοκ, 1 άσο), Σφενδυλάκης 6 (4/5 επ., 2 μπλοκ) / Παπαδημητρίου -λ 71% υπ. – 57% άριστες, Βαλέρα, Ριζόπουλος).\nΗρακλής (Μπρόκινγκ): Κάλα 16 (15/35 επ., 1 άσο, 68% υπ. – 40% άριστες), Μπάρανεκ 17 (15/25 επ., 1 μπλοκ, 56% υπ. – 41% άριστες), Κανέλλος 15 (8/8 επ., 5 μπλοκ, 2 άσοι), Κραλ 12 (9/16 επ., 3 μπλοκ), Προύσαλης, Γκασπαρίνι 2 (1/5 επ., 1 μπλοκ) / Μπαμπαλιούτας-λ 56% υπ. – 38% άριστες, Κράβαρικ 5 (5/11 επ.), Εφραιμίδης.


Τρεις μέρες προ της κοιμήσεως | Πεμπτουσία\nΆρθρα / Θρησκεία\nΈνας πρεσβύτερος, ονομαζόμενος Πάρδος, από την Πελοπόννησο, ήρθε κοντά μου στη Μονεμβασιά, παρακαλώντας με να του δώσω το άγιο σχήμα των Μοναχών. Έκλινα μ’ ευμένεια προς την παράκλησή του και, αφού τον κατήχησα πρώτα, προχώρησα κατόπιν στην κουρά του· και δίνοντάς του τη στολή του αγίου μοναχικού σχήματος, τον μετονόμασα Πέτρο. Κ’ ενώ αγωνιζόταν κοντά μας ο μακάριος αυτός μοναχός, ο κατά σάρκα πατέρας του πιεστικά πολύ τον κάλεσε να πάει εκεί, κ’ έτσι, έφυγε από κοντά μου· όταν πήγε στην ιδιαίτερη πατρίδα του, στο κάστρο το λεγόμενο Ενίκλιο, έπεσε άρρωστος βαριά και αναπαύτηκε εν Κυρίω, περιμένοντας την ανταμοιβή των ασκητικών κόπων του, όπως δείχνουν τα θαύματα που γίνονται καθημερινά στον τάφο του, που μαρτυρούν την παρρησία που απόχτησε προς το Θεό.\nΚάποια μέρα που κουβέντιαζα με τον αείμνηστο αυτό μοναχό, ήρθε ο λόγος και στην έξοδο της ψυχής από το σώμα, καθώς και στον τρόπο με τον οποίο την κατηγορούν και την παγιδεύουν τα πονηρά πνεύματα,και τότε μου είπε:\n—Ένας φίλος μου αρρώστησε και, όταν πήγα να τον επισκεφθώ, μου λέει: «καθώς βλέπω την κατάστασή μου, πολυσέβαστε πάτερ μου, πρέπει να βρίσκομαι κοντά στην ώρα του θανάτου μου· αν μου επιτρέπεις, λοιπόν, θα ήθελα να εξομολογηθώ στην αγιωσύνη σου τα κρίματά μου». Κ’ εγώ του απάντησα: «εξομολογήσου τα, χωρίς να κοκκινίζεις από ντροπή, αδελφέ μου, γιατί όλοι μας αμαρτήσαμε γιατί είμαστε φθαρμένοι, και όλοι πέφτουμε στην αμαρτία διότι μας βάζει σε πειρασμό ο κοινός εχθρός μας, ο σατανάς· ωστόσο, την ευσπλαχνία του Θεού δεν μπορεί να τη νικήσει το πλήθος των αμαρτιών μας, αν τον πλησιάσουμε ζητώντας του με βαθειά και ειλικρινή μετάνοια να μας συγχωρήσει». Κι άρχισε τότ’ εκείνος με πολλή προθυμία να εξομολογείται τα κρίματά του.\nΜετά το τέλος της εξομολογήσεως, ήρθαν να τον ιδούν αρκετοί συγγενείς και φίλοι του· κ’ ενώ καθόμασταν οι φίλοι του κ’ εγώ και τον ακούγαμε που μας μιλούσε, ξαφνικά στρέφει προς το άλλο μέρος του κρεββατιού του και λέει: «ο Θεός να σου χαρίζει έτη πολλά, αυθέντα μου!». Όπως ήταν φυσικό θαμπωθήκαμε και μας κυρίεψε φόβος, αλλά σκεφτήκαμε πως βλέπει κάποιο όραμα, ενώ εκείνος έβλεπε προς το ίδιο σημείο πάντα, λέγοντας: «ναι, πράγματι, αυθέντα μου, το έπραξα κι αυτό, μα το εξομολογήθηκα στον ιερέα». Και ύστερ’ από λίγο, τον ακούσαμε να λέει: «και αυτά τα έκαμα, αυθέντα μου, αλλά κι αυτά τα εξομολογήθηκα στον ιερέα». Ύστερα: «όχι, αυθέντα μου, λένε ψέματα· αυτά δεν τα έκαμα. Με συκοφαντούν με αυτές τις κατηγορίες». Είπε πολλά τέτοια, δηλαδή άλλοτε πως «ναι, τα έκαμα, αλλά τα εξομολογήθηκα», κι άλλοτε «όχι, λένε ψέματα και με κατηγορούν αδίκως». Κ’ ύστερ’ από αυτά είπε: «όσο για το χαρτί που αναφέρουν, αυθέντα μου, ο Κύριος γνωρίζει πως δεν ήθελα να το πάρω, αλλά με παρέσυραν άλλοι ανόητοι σαν εμένα, λέγοντάς μου, “πήγαινε να το κλέψεις απ’ τη μητέρα σου και να το δώσεις στον υπηρέτη, κ’ εκείνος θα σου δώσει χρήματα, ενώ θα έχεις και από το Θεό ευλογία”. Και αυτά όλα είναι, αυθέντα μου, η αλήθεια». Ύστερ’ από λίγο τον ακούγαμε να λέει: «λένε ψέματα, αυθέντα μου, και με κατηγορούνε άδικα· όμως, εσύ εξέτασε, κι αν είναι αλήθεια όσα ισχυρίζονται, τότε παράδωσέ με σε θάνατο». Κάποια στιγμή, έλεγε: «Λες, αυθέντα μου, να πας και να ξανάρθεις ύστερ’ από τρεις ημέρες; Αν έχεις φόβο Θεού, εάν είναι θέλημά σου να με πάρεις, πάρε με από τώρα, γιατί δεν αντέχω να βασανίζομαι από αγωνία επί τρεις ημέρες». Και ξανά είπε: «να πας, αφέντη μου, κ’ εγώ θα σε περιμένω ύστερ’ από τρεις ημέρες και ο Θεός να δίνει πολλά τα έτη σου».\nΌλη αυτή την ώρα, που ο άρρωστος επαναλάμβανε τις φράσεις για το φριχτό και αόρατο αυτό κατηγορητήριο, εμείς όλοι ακούγαμε με πολύ φόβο και τρόμο κυριευμένοι συγχρόνως κι από μεγάλη έκπληξη για τα γινόμενα. Κι όταν ο άρρωστος γύρισε προς εμάς το κεφάλι του, τον ρώτησα:\n—Αδελφέ μου, τί ήταν όλ’ αυτά που έλεγες και με ποιόν συνομιλούσες;\nΚ’ εκείνος απαντά, σχεδόν ελέγχοντάς με:\n—Μήπως νομίζεις πως τά ’χω χαμένα και ο νους μου έχει σαλέψει; Ή μπας και είστε τυφλοί και δεν βλέπατε τον βασιλικό αντιπρόσωπο και τους λαμπροντυμένους άνδρες πού ήταν μαζί του, και τους μαύρους αιθίοπες που στεκότανε δίπλα στην πόρτα;\n—Ποιόν εκπρόσωπο του βασιλιά; τον ρωτώ.\n—Εκείνο τον ευνούχο, μου απαντά, που ως τώρα μου μιλούσε και που το πρόσωπό του έλαμπε πιο πολύ από τον ήλιο και τα ενδύματά του άστραφταν ωσάν το φως. Δεν πρόλαβε νά ’ρθει, λοιπόν, αυτός, με τους αυστηρούς και λαμπροφορεμένους άνδρες της συνοδείας του, και ξεπρόβαλαν κάποιοι κατάμαυροι αιθίοπες, βρώμικοι, με τα μάτια τους να πετάνε φωτιές, στάθηκαν εκεί στην πόρτα και άρχισαν να με κατηγορούν και να μου λένε όσες αμαρτίες έκαμα και όσες δεν έκαμα. Κι όταν ο αντιπρόσωπος του βασιλιά με ρώτησε, «μήπως είναι αλήθεια όσα λεν οι αιθίοπες;» για όσα ήξερα και τα έκαμα, του έλεγα, «ναι αφέντη μου, αυτά τα έκαμα, αλλά τα εξομολογήθηκα στον ιερέα»· και για όσα ήξερα πως δεν τα έκαμα του έλεγα, ότι «λένε ψέματα, δεν τα έκαμα και με συκοφαντούν κατηγορώντας με άδικα».\nΕγώ τον ξαναρώτησα τότε:\n—Και το χαρτί που ανέφερες, τί ήταν; Δεν μου είπες τίποτε γι’ αυτό.\n—Νόμιζα, μου αποκρίθηκε, πως δεν ήταν τίποτε γι’ αυτό και δεν τα εξομολογήθηκα.\n—Και τί ακριβώς ήταν; τον ρώτησα.\n—Η μάνα μου είχε ένα δούλο και υπέγραψε σ’ ένα χαρτί την ελευθερία του· κρατούσε, ωστόσο, αυτό το χαρτί, λέγοντας: «μετά το θάνατό μου να δοθεί τούτο το χαρτί στον δούλο και να είναι πια ελεύθερος να πάει όπου θέλει και του αρέσει». Εκείνος, όμως, ήταν πολύ πονηρός• πήγε κ’ έπιασε κάποιους ανόητους γνωστούς μου, οι οποίοι με συμβούλεψαν να κλέψω το χαρτί από τη μάνα μου και να το δώσω στο δούλο· υποσχέθηκαν μάλιστα να μου δώσουν και χρήματα. Εγώ, δυστυχώς έπεσα θύμα της απάτης τους, έκλεψα το χαρτί και το έδωκα στο δούλο, χωρίς καν να λάβω καθόλου τα χρή¬ματα που μου υποσχέθηκαν. Ο δούλος, βέβαια, μόλις πήρε το χαρτί εκείνο, δεν ήθελε να προσφέρει καμμιά υπηρεσία στη μάνα μου· εκείνη τότε κάτι υποψιάστηκε, άρχισε να ψάχνει για το χαρτί εκείνο, και μη βρίσκοντάς το αγανάκτησε κι άρχισε να καταριέται τον κλέφτη. Μα εγώ, παρ’ όλο που την άκουγα να καταριέται συχνά τον κλέφτη, δεν είπα τίποτε. Και αυτό το γεγονός ήταν που ανέφεραν οι μαύροι δαίμονες· έλεγαν, βέβαια, και άλλα πολλά, τα οποία εγώ δεν είχα κάμει. Κι όταν με ρωτούσε ο αντιπρόσωπος του βασιλιά για όλ’ αυτά, του αποκρίθηκα, «λένε ψέματα, αφέντη μου, και με συκοφαντούν κατηγορώντας με· ωστόσο, εσύ εξέτασέ τα, κι αν βρεθούν αληθινά, τότε να με σκοτώσεις». Τότε ο βασιλικός απεσταλμένος έδιωξε τους αιθίοπες και μου είπε, «πήγαινε κ’ ετοιμάσου για την κουρά, να ντυθείς το άγιο σχήμα των μοναχών, και ύστερ’ από τρεις ημέρες θα ’ρθώ να σε παραλάβω». Κ’ εγώ τότε του είπα, «αν θέλεις να το κάνεις αυτό, αφέντη μου, πάρε με από τώρα, γιατί δεν μπορώ να βασανίζομαι και ν’ αγωνιώ αυτές τις τρεις ημέρες». Κ’ εκείνος μου λέει, «όχι, όχι· πήγαινε να κάνεις ό,τι σου λέω και ύστερ’ από τρεις ημέρες θα ’ρθώ να σε πάρω». Κ’ εγώ του είπα, «ο Θεός να κάνει πολλά τα έτη σου, αφέντη μου». Και αμέσως εξαφανίστηκαν αυτός και οι συνοδοί του.\nΕμείς, ακούγοντας όλα τούτα που μας διηγήθηκε, νιώσαμε πραγματικά μεγάλη έκπληξη και φρίκη, βλέποντας τί φοβερό τέλος μας περιμένει· ενώ εκείνος, αφού ταχτοποίησε κατά τον καλύτερο τρόπο την περιουσία του και ντύθηκε το άγιο μοναχικό σχήμα, αναπαύτηκε εν Κυρίω ύστερ’ από τρεις ημέρες.\n( Π. Β. Πάσχου, Αγγελοτόκος έρημος, εκδ. Αρμός, σ. 68-73).


Πίνακας σε καμβά Rocky coast\nBy ΜΠΑΜΠΗΣ Κ. on 19 Sep 2018 (Πίνακας σε καμβά Rocky coast) :\nΠιστότητα σε αυτό που δείχνει το site και ευκρύνεια σε ότι είναι τυπωμένο.\nΜπήκε σε δωμάτιου εφηβικό και σε συνδιασμό με τα χρώματα του τοίχου ήταν φοβερή επιλογή. !!!!!\nBy Δημητρης Β. on 17 Jun 2015 (Πίνακας σε καμβά Rocky coast) :\nΣΑΣ ΤΟ ΠΡΟΤΕΙΤΩ ,ΕΧΕΙ ΖΩΝΤΑΝΑ ΧΡΩΜΑΤΑ ΚΑΙ ΑΝΤΑΠΟΚΡΙΘΗΚΕ ΣΤΙΣ ΠΡΟΣΔΟΚΙΕΣ ΜΟΥ\nBy Γλυκερία Κ. on 02 May 2015 (Πίνακας σε καμβά Rocky coast) :\nΣαν αληθινό τοπίο!\nΤέλειο!!! Είμαι Ψυχολόγος και έχω βάλει τον πίνακα στο γραφείο μου. Όλοι οι πελάτες κάθονται απέναντι και τον χαζεύουν...!!!\nBy Εμμανουηλ Π. on 16 Apr 2015 (Πίνακας σε καμβά Rocky coast) :\nRocky coast, πίνακας σε καμβά\nBy Ελενη Κ. on 07 Apr 2015 (Πίνακας σε καμβά Rocky coast) :


Πρόσωπο έκπληξη στο VOICE - Ειδήσεις\nΠρόσωπο έκπληξη στο VOICE\nΔημοσιεύθηκε: 06.09.2019 | 13:19\nΜετά την αποχώρηση του Γιώργου Καπουτζίδη από την παρουσίαση του VOICE λόγω άλλων επαγγελματικών υποχρεώσεών του κανείς δεν γνωρίζει ποιος θα παρουσιάσει τον καινούργιο κύκλο του στον ΣΚΑΪ.\nΠολλά ονόματα έχουν γραφτεί και πολλά περισσότερα έχουν… γλυκαθεί για να είναι στην παρουσίαση του πετυχημένου talent show.\nΩστόσο φαίνεται ότι τα στελέχη του σταθμού… το ψάχνουν εκεί που δεν πηγαίνει το μυαλό των πολλών έχοντας καταλήξει σε τρία πρόσωπα που δεν έχουν μάλιστα… προϋπηρεσία σε τέτοιου είδους πρόγραμμα. Έκπληξη επίσης είναι ότι δύο από αυτά είναι γυναίκες οπότε δεν αποκλείεται η Έλενα Παπαρίζου να μην είναι η μοναδική γυναίκα στον καινούργιο κύκλο του VOICE που άλλωστε θα έχει κι άλλες εκπλήξεις και αλλαγές σε σχέση με τους προηγούμενους.\nΟι τελικές αποφάσεις της διοίκησης του ΣΚΑΪ θα ληφθούν έως την ερχόμενη Δευτέρα καθώς θα έρθουν στη χώρα μας τα στελέχη της τούρκικης εταιρείας παραγωγής, της Acun Medya, οπότε πρέπει να έχει «κλειδώσει» το πρόσωπο που θα το παρουσιάσει.\nΆλλωστε στα μέσα του μήνα είναι προγραμματισμένο οι Σάκης Ρουβάς, Έλενα Παπαρίζου, Πάνος Μουζουράκης και Κωστής Μαραβέγιας να καθίσουν στις καρέκλες τους για να ξεκινήσουν τα γυρίσματα. Ο καινούργιος κύκλος του VOICE αναμένεται να κάνει πρεμιέρα στον ΣΚΑΪ στις αρχές του επόμενου μήνα και να προβάλλεται κάθε Παρασκευή και Κυριακή…!


Ορθογράφος: Νόμος είναι το δίκαιό μου…\nΜια από τις συνήθεις παρανοήσεις είναι ότι μερικοί θεσμοί ή συλλογικότητες παράγουν νόμους, δηλαδή παράγουν δίκαιο.\nΠολύ συνηθισμένο φαινόμενο που δυστυχώς καλλιεργείται και από κόμματα (δηλαδή συμμέτοχους στην παραγωγή νόμων).\nΜια γενική συνέλευση φοιτητών θεωρεί ότι μπορεί να αποφασίσει οτιδήποτε και μάλιστα να το επιβάλει.\nΠ.χ. μπορεί να αποφασίσει ότι είναι δίκαιο να τρώνε όλοι τζάμπα στη λέσχη και επειδή το αποφάσισε και άρα έγινε κανόνας δικαίου, να το επιβάλει απαγορεύοντας τον έλεγχο από τους αρμόδιους.\nΜια μαθητική συνέλευση αποφασίζει να καταλάβει το σχολείο. Νομίζει ότι επειδή το αποφάσισε, δικαιούται να το κάνει.\nΑπλά επειδή έτσι είπε η πλειοψηφία.\nΔυστυχώς, την ίδια παρανόηση κάνουν και πολλοί θεσμικοί παράγοντες.\nΝομίζουν ότι η δική τους άποψη περί δικαίου είναι ισχυρή.\nΕπειδή αυτό που νομίζουν αυτοί είναι δίκαιο και έχουν τα μέσα να το επιβάλουν (π.χ. απαγορεύουν να δοθούν στοιχεία για τις διαδικασίες μονιμοποίησης), αυτό είναι αποδεκτό.\nΆλλοι θεωρητικολογούν: σημασία δεν έχει ο νόμος, αλλά το δίκαιο.\nΜόνο που για κάποιο περίεργο λόγο αυτοί έχουν πάντα δίκαιο!\nΠου συνήθως έχουν οικουμενικά και ουμανιστικά κίνητρα, ενώ όλοι οι άλλοι που έχουν άδικο είναι όργανα των πιο σκοτεινών συμφερόντων.\nΕκπρόσωποι της απόλυτης αλήθειας καταγγέλλουν το σκότος που εκπροσωπούν οι “άλλοι”.\nΜε αυτά και αυτά 19 δήμαρχοι και ένας περιφερειάρχης ισχυρίζονται ότι το “δικό τους” δίκαιο, που μόνοι τους το απένειμαν στον εαυτό τους, είναι ισχυρό. Δεν πρέπει να ελεγχθούν οι διαδικασίες μονιμοποίησης που έγιναν το 2004, γιατί αυτό δεν είναι δίκαιο.\nΜε το ατράνταχτο επιχείρημα: αυτοί που έκαναν τις αδικίες δεν είναι δυνατόν τώρα να προσπαθούν να επιβάλουν το δίκαιο.\nΈγινε η αδικία και τελείωσε! Παραγράφηκε!\nΌταν μιλάμε για πελατεία, μιλάμε ακριβώς για αυτό.\nΜην έχοντας τη δυνατότητα να κάνουν δική τους πελατεία, προσπαθούν να προσεταιριστούν την πελατεία των άλλων.\nΔεν υπόσχονται ή δεν κανονίζουν διορισμούς, όπως οι “άλλοι”.\nΥπόσχονται στους τέως πελάτες των άλλων ότι δεν θα θιγούν. Προστάτες και κατά συνέπεια κερδισμένοι. Η πελατεία των άλλων γίνεται δική τους.\nΌπως ένα μαγαζί που ανοίγει προσπαθεί με προσφορές και υποσχέσεις να τραβήξει τους πελάτες των άλλων μαγαζιών με απώτερο σκοπό να μείνει μόνο του και μετά να ανεβάσει τις τιμές, έτσι και τα νέα πολιτικά μαγαζιά υπόσχονται τα πάντα!\nΔυστυχώς, οι πολίτες πολλές φορές λειτουργούν σαν πελάτες.\nΚαι έτσι η πελατειακή λειτουργία ζει και βασιλεύει.\nΠώς έλεγε ο Βέγγος; “Πελάτες μου!”.


KOKKINOΣ ΦΑΚΕΛΟΣ: Η Μάχη του Κιλκίς (04/11/1944)\nΆποψη του Κιλκίς τη δεκαετία του 40.\nΜε την αποχώρηση των Γερμανών, περί τους 8000 (σύμφωνα με άλλες πηγές: 7.300) ένοπλοι των αντιεαμικών ομάδων, στην πλειοψηφία τους Πόντιοι πρόσφυγες, οχυρώνονται στο Κιλκίς, περιμένοντας να φτάσουν οι Εγγλέζοι για να παραδοθούν σε αυτούς και για να αντιμετωπίσουν εκεί τον ΕΛΑΣ, σε περίπτωση που τους επιτεθεί. 1500 επιπλέον ένοπλοι ακολουθούν προς Βορράν τον Πόντιο οπλαρχηγό Κωνσταντίνο Παπαδόπουλο, ο οποίος υποστηρίζει ότι καλύτερες πιθανότητες υπάρχουν αν αντιμετωπίσουν τον ΕΛΑΣ στην ύπαιθρο και στα βουνά.\nΗ μάχη ξεκίνησε τα ξημερώματα της 4ης Νοεμβρίου και κράτησε ως το απόγευμα της ίδιας ημέρας, με τεράστιες απώλειες κι από τις δύο πλευρές. Για τους Ταγματασφαλίτες αναφέρονται 1500 νεκροί στη μάχη, η οποία ολοκληρώθηκε με πεισματικές οδομαχίες.\nΑκολούθησαν μαζικές εκτελέσεις των αιχμαλωτισθέντων / παραδοθέντων, κατά το πρότυπο του Μελιγαλά. Σύμφωνα με πηγές της εποχής (μη εαμικές) οι εκτελεσθέντες αιχμάλωτοι ήταν περίπου 2.100. Αν προσθέσουμε σε αυτούς τους 1500 νεκρούς της μάχης και τους 800 εκτελεσθέντες (μετά την παράδοσή τους στον ΕΛΑΣ) τις επόμενες μέρες στον Προμαχώνα των Σερρών και στην Τριάδα, συμπληρώνεται το αστρονομικό νούμερο των 4.500 νεκρών. Ο αριθμός αυτός μάλλον είναι υπερβολικός, αλλά οπωσδήποτε ενδεικτικός.\nΟ Κωνσταντίνος Παπαδόπουλος επέζησε και το 1946 εξελέγη βουλευτής Κοζάνης. Από το 1950 έως το 1964 εκλεγόταν συνεχώς βουλευτής Κιλκίς.\nΟ Κυριάκος Παπαδόπουλος (Κισά Μπατζάκ), από τον Κούκο της Κατερίνης, τουρκόφωνος οπλαρχηγός στον Πόντο και αρχηγός του ΕΕΣ, σκοτώθηκε ή αυτοκτόνησε στη μάχη του Κιλκίς.\nΓια τον Παπαδόπουλο :\nΞεκίνησε ως εφεδροΕΛΑΣίτης στην αρχή της Κατοχής, από αριστερή οικογένεια. Στη συνέχεια, ήρθε σε ρήξη με έναν εξάδελφό του, ονόματι Ηλιάδη, για άγνωστο λόγο, οπότε στράφηκε με λύσσα εναντίον του ΕΛΑΣ. Ιδρυτής του ψευδώνυμου “Εθνικού Ελληνικού Στρατού“, ο οποίος διατηρούσε γραφεία στην οδό Τσιμισκή 72 στη Θεσσαλονίκη, όπου βρισκόταν εγκατεστημένη η Γκεστάπο. Ο Παπαδόπουλος μαχόταν μαζί με τους Γερμανούς μέχρι την ύστατη ώρα της αποχώρησής τους, ενάντια στον ΕΛΑΣ.\nΟ Κ. Παπαδόπουλος, δεν μπήκε κι αυτός στο Κιλκίς και να εγκλωβιστεί με τους υπόλοιπους ομοϊδεάτες του, αν και προσπάθησε να έρθει σε βοήθεια. Γλύτωσε την σφαγή, ανακηρύχθηκε αντιστασιακός, εξελέγη βουλευτής με την ΕΡΕ – και ο γιός του με τη Νέα Δημοκρατία το 1974.\nΤον Κ. Παπαδόπουλο, τον αναγνώρισε ως αντιστασιακό, η κυβέρνηση της ΕΠΕΚ και των Φιλελευθέρων το 1952, για να καταπέσει ωστόσο αυτή η αναγνώριση στο Συμβούλιο της Επικρατείας, κατόπιν προσφυγής του ίδιου του πρώην επιτελάρχη της ΠΑΟ, στρατηγού Αργυρόπουλου, ο οποίος δεν ανέχθηκε να τιμάται ως αντιστασιακός πλάι σε έναν προδότη. Φευ, άλλες οι βουλές της εθνικοφροσύνης: Η κυβέρνηση του Παπάγου, με βασιλικό διάταγμα της 9ης/12/1952, αχρήστευσε την προσφυγή του στρατηγού και την απόφαση του ΣτΕ – και αναγνώρισε την “εθνικήν δράσιν” του Παπαδόπουλου!\nΟι ταγματασφαλίτες που συγκεντρώθηκαν στο Κιλκίς από όλα τα μέρη της κεντρικής και ανατολικής Μακεδονίας, οχυρώθηκαν στο κτίριο του νοσοκομείου της πόλης που βρίσκεται στη είσοδο προς τη Θεσσαλονίκη. Λίγο πιο έξω είναι το γήπεδο του Κιλκίς. Εκεί είχαν αναρτήσει ένα τεράστιο πανό που έγραφε “Καλώς Ήρθατε”. Περίμεναν τους Άγγλους οι οποίοι είχαν ήδη αποβιβαστεί στη Θεσσαλονίκη.\nΟι Γερμανοί φεύγουν από το Κιλκίς στις 26 Οκτωβρίου του 1944. Την επόμενη κιόλας ημέρα, καταφθάνουν από τη Θεσσαλονίκη οι φάλαγγες του Κισσάμπατζακ, συνοδευόμενες από κάποιους μόνιμους αξιωματικούς του ελληνικού στρατού με επικεφαλής τον μέραρχο Σερεμέτη – καθώς και οι άνδρες του Δάγκουλα. Οι ταγματασφαλίτες της Θεσσαλονίκης έχουν κρατηθεί μακριά από την συμπρωτεύουσα κατόπιν εντολής του πάτρωνά τους Αθ. Χρυσοχόου, προκειμένου να μην βρει αφορμή ο ΕΛΑΣ να εισέλθει στην πόλη – κάτι που ωστόσο, δεν απετράπη.\nΟ Κισσάμπατζακ εγκαθιστά το αρχηγείο του στο καπνεργοστάσιο του Σιδηρόπουλου, στην είσοδο της πόλης, πάνω στην κεντρική λεωφόρο της 21ης Ιουνίου. Με το που έρχονται τα νέα της αποχώρησης των Γερμανών στις 30 Οκτωβρίου και της εισόδου των Άγγλων στη Θεσσαλονίκη, οι άνδρες του Κισσάμπατζακ προβαίνουν σε έξαλλους πανηγυρισμούς.\nΕίχε προηγηθεί η άρνηση των ταγματασφαλιτών να παραδοθούν στον ΕΛΑΣ και οι αγγλικής εμπνεύσεως παρασκηνιακές ενέργειες για την ένταξή τους στον ΕΔΕΣ, τις οποίες συντόνιζε για λογαριασμό του ΕΔΕΣ, ο ταγματάρχης Αθ. Παπαχριστοδούλου. Μία ομάδα του ΕΕΣ από την Κατερίνη υπό τον Θεόφιλο Βαή, είχε ήδη γίνει δεκτή και είχε επίσης σταλεί στο Κιλκίς – ωστόσο η ένταξη του ίδιου του Κισσάμπατζακ παραήταν ηχηρή για να γίνει αποδεκτή από τον Ζέρβα. Αυτό δεν εμπόδισε τους φονιάδες του Δάγκουλα να φορέσουν τα περιβραχιόνια του ΕΔΕΣ με δική τους πρωτοβουλία, ή ενδεχομένως και κατόπιν προτροπής ενδιάμεσων αξιωματικών του ΕΔΕΣ σε συνεννόηση με το Κάιρο.\nΗ αλήθεια ωστόσο, έμελλε να είναι διαφορετική: Άγγλοι είχαν μπει μεν, στη Θεσσαλονίκη, αλλά ελάχιστα άτομα, που κι αυτά είχαν μεταφερθεί επιβαίνοντα σε πλοιάριο του ΕΛΑΝ μέχρι την Χαλκιδική και ακολούθησαν στη συνέχεια τον ΕΛΑΣ μέχρι την πόλη. Γιατί στην Θεσσαλονίκη είχαν εισέλθει με πρωτοβουλία των καπετάν Κικίτσα (Σαράντη Πρωτόπαπα), Βαφειάδη, Μπακιρτζή και Στρίγγου, οι δυνάμεις του ΕΛΑΣ, οι οποίες συνέλαβαν τον Χρυσοχόου και τους ταγματασφαλίτες που είχαν οχυρωθεί στο κτήριο της ΧΑΝ.\nΟ Κισσάμπατζακ, με το που ακούει τους πανηγυρισμούς των ανδρών του, βγαίνει από το στρατηγείο του στην αυλή, όπου και ενημερώνεται για τα καθέκαστα. Ο πρώην ΠΑΟτζής μαχητής και στη συνέχεια ιδρυτής του χιτλερόφιλου σώματος ΕΕΕΣ, δεν ήταν διατεθειμένος να συμμεριστεί τη χαρά των στρατιωτών του, εάν δεν διαπίστωνε ιδίοις όμμασι πως το σχέδιο εξελίσσεται κατά τις διαβεβαιώσεις που είχε δεχθεί από το Κάιρο, για αμνηστία και ειρηνική αποστράτευση. Δεν αποκλείεται και πάλι, ο έμπειρος πολέμαρχος να μυρίστηκε απλώς στην ατμόσφαιρα πως κάτι δεν πήγαινε καλά – οπότε έδωσε στους άνδρες του την εντολή να πάψουν οι πανηγυρισμοί και να μην χαλαρώσει το πνεύμα της ετοιμότητας. «Καλύτερα να δακρύσουν χίλια μάτια για τον Κισσάμπατζακ, παρά να κλάψει ο Κισσάμπατζακ για τους άνδρες του» αναφέρει χαρακτηριστικά στην ομιλία του.\nΤο απόγευμα της 30ης Οκτωβρίου, καταφθάνει στο Κιλκίς και η ψευδώνυμη «ΧΙ Μεραρχία του ΕΔΕΣ Κεντρικής Μακεδονίας» και ενώνεται με το λεγόμενο 13ο Σύνταγμα του ΕΔΕΣ του Θ. Βαή, το οποίο είχε ήδη εγκαταστήσει το στρατηγείο του στη Μητρόπολη. Πλέον, στο Κιλκίς βρίσκονται περί τους 7500 ταγματασφαλίτες (υπάρχουν άλλες εκτιμήσεις που ανεβάζουν τον αριθμό σε 9-10.000 και άλλες που υπολογίζουν 5000 άνδρες) οι οποίοι αναζητούν κατάλυμα και τροφή στα σπίτια των κατοίκων της πόλης – με τις αναμενόμενες συνέπειες. Άλλες οχυρώσεις των γερμανοντυμένων και των νεόκοπων “ΕΔΕΣιτών”, στήνονται στο λόφο του Αη Γιώργη, στα σχολεία, στους υφιστάμενους στρατώνες και στο (σχετικά υπερυψωμένο) Νοσοκομείο. Απ’ ό,τι φαίνεται ωστόσο, το μέτωπο αυτό δεν είναι αρραγές, καθώς οι τουρκόφωνοι οπλαρχηγοί έρχονται σε διάσταση με τους εθνικιστές αξιωματικούς καριέρας.\nΠράγματι, οι δυνάμεις του ΕΛΑΣ περισφίγγουν το Κιλκίς αξιώνοντας την παράδοση των ταγματασφαλιτών, προκειμένου να φυλακιστούν και να δικαστούν ως δωσίλογοι από την μετακατοχική κυβέρνηση. Ο ΕΛΑΣ, δίνοντας βάση στις διαβεβαιώσεις του ΕΔΕΣ στη Θεσσαλονίκη, ότι «η μεταμόρφωση των διαφόρων Παπαδόπουλων εις τμήματα του ΕΔΕΣ δια της τοποθετήσεως των διακριτικών της Οργανώσεώς μας οφείλεται σε πρωτοβουλία δική τους και μόνον», χαρακτηρίζει στις ανακοινώσεις του, τους όψιμους αυτούς αντιστασιακούς, ως «ψευτοΕΔΕΣίτες» και καλεί τον νομάρχη να διατάξει την απομάκρυνσή τους από την πόλη. Ο νομάρχης Δ. Αμπατζόγλου, απαντά πως μέσα στο Κιλκίς δεν βρίσκεται ο Παπαδόπουλος, αλλά ένα Σύνταγμα ΕΔΕΣιτών, μαζί με πολλά τμήματα του Κισσάμπατζακ, τα οποία αρνούνται να εγκαταλείψουν την πόλη. Αναφέρει επίσης, πως κατόπιν πρωτοβουλιών του, διαλύθηκε το γερμανικό στρατόπεδο όπου κρατούνταν ΕΛΑΣίτες, πως οι συμμαχικές σημαίες κυματίζουν στους δρόμους – και κάνει έκκληση για αποφυγή της αλληλοσφαγής. Η αλήθεια ήταν βεβαίως, πως ο νομάρχης έφτυσε αίμα για να πείσει τον Κισσάμπατζακ να δεχθεί να υψωθεί η ρωσική σημαία πλάι στις υπόλοιπες – αν υψώθηκε κιόλας.\n«Δια ταύτα εκφράζομεν ομόθυμον θέλησιν του λαού του Κιλκίς και την ευχήν της Εκκλησίας, όπως με κάθε θυσίαν επέλθει μία συνεννόησις και αποφευχθεί πάσα νέα αιματοχυσία αυτήν μάλιστα την στιγμήν όπου άπασα η μητέρα Ελλάς ελευθερώθη και ουδαμού επί ελληνικού εδάφους υπάρχει ίχνος κατακτητού» καταλήγει ο νομάρχης στην απάντησή του προς τον ΕΛΑΣ. Οι δύο αντίπαλοι ωστόσο είναι ανένδοτοι: Ούτε οι ταγματασφαλίτες δέχονται να παραδοθούν μετά από τον πεισματικό εγκλωβισμό τους στο Κιλκίς, ούτε βεβαίως ο ΕΛΑΣ είναι διατεθημένος να εγκαταλείψει την πολιορκία.\nΟι δυνάμεις του ΕΛΑΣ που πολιορκούν την πόλη, αποτελούνταν από περίπου 6000 άνδρες: Οκτώ τάγματα της 10ης Μεραρχίας (τρία τάγματα του 30ου Συντάγματος, τρία του 16ου και δύο του 50ου), πέντε τάγματα της 11ης Μεραρχίας, (τρία τάγματα του – κιλκισιώτικου – 13ου Συντάγματος, και δύο του 19ου) δύο τάγματα της 9ης Μεραρχίας (ένα τάγμα του 28ου Συντάγματος και ένα του 53ου), καθώς και ένα απόσπασμα της θεσσαλικής Ταξιαρχίας Ιππικού του ΕΛΑΣ με επικεφαλής τον Μπουκουβάλα (Δημήτριο Τάσο), το οποίο ωστόσο, δεν πρόλαβε να λάβει μέρος στην κύρια μάχη.\nΜε δεδομένη την άρνηση των οχυρωμένων ταγματασφαλιτών να παραδοθούν ξεκινά στις 4 Νοεμβρίου η επίθεση του ΕΛΑΣ. Η μάχη είναι αγριότατη και εξοντωτική. Το νοσοκομείο στέκει το τελευταίο οχυρό των ταγματασφαλιτών, οπότε, αργά το απόγευμα, οι περίπου χίλιοι οχυρωμένοι σηκώνουν λευκές σημαίες – ένδειξη παράδοσης. Μία διμοιρία του 28ου Συντάγματος προχωρά προς το νοσοκομείο και μόλις έφθασε σε ακτίνα βολής, δέχεται τα πυρά των «παραδιδόμενων», με αποτέλεσμα να σκοτωθούν τα περισσότερα μέλη της. Ο ΕΛΑΣ, απαντά αλύπητα με μπαζούκας.\nΑρκετοί πολιορκημένοι, καταφέρνουν να απεγκλωβιστούν και να αναζητήσουν την σωτηρία τους επιστρέφοντας στη Θεσσαλονίκη. Στη διαδικασία αυτή σκοτώνεται ο Κισσάμπατζακ, όταν επικεφαλής 800 περίπου ανδρών του, χώνεται σε ένα φαράγγι, όπου εξοντώνεται από την Ταξιαρχία Ιππικού του Μπουκουβάλα.\nΤο περιστατικό του νοσοκομείου, είναι ευρέως γνωστό και έχει ιδιαίτερα προβληθεί εκ μέρους του ΕΛΑΣ, αλλά σε καμία περίπτωση δεν μπορεί να θεωρηθεί ως το κυριότερο σε μία αγριότατη μάχη που είχε ξεκινήσει από τις 5:30 το πρωί και εξελισσόταν πολύνεκρη μέχρι εκείνη την ώρα. Υπερασπιζόμενοι τον λόφο του Αη Γιώργη από το πολυβολείο τους, οι ταγματασφαλίτες δαπάνησαν πάνω από 5000 σφαίρες. Ο ΕΛΑΣ είχε επισήμως 126 νεκρούς και 230 τραυματίες, ενώ ανεξακρίβωτος είναι ο αριθμός των νεκρών της αντίπαλης παράταξης. Σε κάθε περίπτωση οι νεκροί των ταγματασφαλιτών υπήρξαν χιλιάδες, όχι τόσο στη μάχη, όσο στα λαϊκά δικαστήρια και στις πράξεις προσωπικής αντεκδίκησης που εξακολούθησαν. Ο επικεφαλής της Πολιτοφυλακής του ΕΛΑΣ στο Κιλκίς, ένας άνδρας με το ψευδώνυμο «Βράχος», είχε χάσει το γιο του κατά τη διάρκεια της Κατοχής, δολοφονημένο από τα Τάγματα. Δεν επρόκειτο να επιδείξει έλεος.\nΣύμφωνα με την αναφορά του τότε νομάρχη Κιλκίς, Δ. Αμπατζόπουλου, πλέον των 300 αιχμαλώτων ταγματασφαλιτών (μεταξύ αυτών και ο διευθυντής Χωροφυλακής, μοίραρχος Λειβαδίτης), μεταφέρθηκαν στο χωριό Μεταλλικό, όπου οι ΕΛΑΣίτες τους εκτέλεσαν με τσεκούρια, «ίνα ικανοποιήσουν τους εκεί παλαιμάχους κομμουνιστάς», ενώ πάνω από 1900 εκτελέστηκαν σε διάφορες θέσεις. Στους σφαγιασθέντες, ήταν και ο αρχιεκτελεστής του Κ. Παπαδόπουλου, ο «Ταγάς» Χάρης, τον οποίον λίντσαραν οι γυναίκες του Κιλκίς σε κεντρική πλατεία.\nΚατά το βράδυ, ο Μητροπολίτης Πολυανής και Κιλκισίου Ιωακείμ και ο δήμαρχος Περικλής Πεταλωτής, (που λίγες μέρες αργότερα, τίμησε σε δημόσια τελετή τον καπετάνιο του 13ου Συντάγματος του ΕΛΑΣ, Περικλή Σταματόπουλο-Καραγιώργη, για την δράση του Συντάγματος) παρενέβησαν στους επικεφαλής του ΕΛΑΣ, προκειμένου να πάψουν οι εκτελέσεις. «Δεν πρόκειται για εκτελέσεις, αλλά για εξόντωση των ανθισταμένων» απάντησε ο Κικίτσας. «Όσοι παραδίδονται γλυτώνουν».\n«Όταν όλοι αυτοί οχυρώνονταν εδώ με τους Γερμανούς, εσείς Δέσποτα, τι επράξατε για να τους πείσετε να μην αντισταθούν; Τουλάχιστον, όταν τους εγκατέλειψαν οι Γερμανοί;» ρώτησε ο Κικίτσας στον Δεσπότη.\n«Δεν εισηκούσθημεν. Ατυχώς δεν εισηκούσθημεν» απάντησε ο Ιωακείμ.\nΟι υπόλοιποι αιχμάλωτοι (840 τον αριθμό) κλείστηκαν στο πρώην στρατηγείο του Κισσάμπατζακ στο καπνεργοστάσιο του Σιδηρόπουλου και οδηγήθηκαν στη συνέχεια στο στρατόπεδο του «Παύλου Μελά», όπου προορίζονταν εξ αρχής να φυλακιστούν. Εκτελέσεις αιχμαλώτων σε πράξεις αντεκδίκησης, υπήρξαν όπως φαίνεται σε πιο περιορισμένο βαθμό και στη Θεσσαλονίκη.\nΣτον Παύλο Μελά οδηγήθηκαν επίσης, οι τραυματίες αιχμάλωτοι που έτυχαν αρχικής νοσοκομειακής περίθαλψης στο Νοσοκομείο. Ανάμεσα στους τραυματίες, βρέθηκε και ο διαβόητος Δάγκουλας με σπασμένο το πόδι του, ο οποίος δεν συμμερίστηκε την τύχη των υπολοίπων: Μετά το πέρας της σύγκρουσης ο Δάγκουλας αιχμαλωτίστηκε τραυματίας σε μια οικία όπου είχε κρυφτεί και μεταφέρθηκε για νοσηλεία στη Θεσσαλονίκη όπου κατέληξε στις 21 Νοεμβρίου λόγω ουραιμίας που προκλήθηκε από ακρωτηριασμό.\nΠηγή το εξαιρετικό μπλογκ: pontosandaristera.wordpress.com\nΑναρτήθηκε από Oberon στις 1:02 μ.μ.\nΑνώνυμος 8 Νοεμβρίου 2016 - 1:49 μ.μ.\nΔεν χρειαζότανε κανένα έλεος. Και λίγους εκτελέσανε με ότι είχανε κάνει για 3.5 χρόνια και ότι κάνανε στην συνέχεια όταν τους παραδώσαμε την εξουσία με ΣΜΑ ΛΙΒΑΝΟ ΚΑΖΕΡΤΑ. Επρεπε να πέσει μαχαίρι σε όλους Αλλα είπαμε ...εθνική ενότητα και σοσιαλισμός με στάδια......ΟΒΕΡ.\nΑνώνυμος 8 Νοεμβρίου 2016 - 7:15 μ.μ.


Ανεμογκάστρι: «Μετατροπή» του Eurogroup σε τηλεδιάσκεψη το Σάββατο\nΑπό την Καθημερινή*\nΑκυρώθηκε η προγραμματισμένη για την Κυριακή συνεδρίαση του Εurogroup, η οποία «μετατράπηκε» σε τηλεδιάσκεψη των υπουργών Οικονομικών της Ευρωζώνης που θα λάβει χώρα αύριο, Σάββατο. Μάλιστα, εκπρόσωπος της Ευρωπαϊκής Επιτροπής επιβεβαίωσε την πραγματοποίηση της συνεδρίασης του Eurogroup μέσω τηλεδιάσκεψης το Σάββατο.\nΗ συνεδρίαση του Εurogroup επρόκειτο να καθορίσει τους όρους και τις λοιπές λεπτομέρειες του δεύτερου πακέτου στήριξης για την ελληνική οικονομία.\nΌπως αναφέρει το πρακτορείο Reuters, ο εκπρόσωπος του προέδρου του Eurogroup Ζαν - Κλοντ Γιούνκερ, Γκι Σούλερ, δήλωσε ότι δεν πρόκειται στην ουσία για ακύρωση, αλλά για «μετατροπή» σε τηλεδιάσκεψη το απόγευμα του Σαββάτου.\nΟ εκπρόσωπος Σούλερ ανέφερε παράλληλα ότι δεν έχει ακόμη αποφασιστεί εάν θα υπάρξει ανακοίνωση μετά την ολοκλήρωση της τηλεδιάσκεψης.\n* Με πληροφορίες από Reuters, ΑΠΕ-ΜΠΕ\nΑναρτήθηκε από Ανεμογκάστρι στις 19:41\nΕτικέτες Καθημερινή, Χρέος, Eurogroup, XrimaNews\nΧαρταετοί με εκρηκτικά, όπλα για φτωχούς


Οσία Θεοδώρα από την Αλεξάνδρεια - Ρωμαίικο Βήμα\nΕορτάζει στις 11 Σεπτεμβρίου εκάστου έτους\nΗ Οσία Θεοδώρα καταγόταν από την Αλεξάνδρεια. Έζησε στα χρόνια του βασιλιά Ζήνωνος (474 – 490 μ.Χ.) και ήταν συνεζευγμένη με ευσεβή άνδρα, τον Παφνούτιο. Η ζωή της Θεοδώρας ήταν τίμια, ενάρετη και αφοσιωμένη στο σύζυγο της. Όμως, ο μισόκαλος διάβολος, σε κάποια στιγμή αδυναμίας της Θεοδώρας, την έσπρωξε κρυφά στη μοιχεία. Κανείς δεν την είδε. Κανείς δεν το έμαθε. Μπορούσε, επομένως, να συνεχίσει αρμονικά τη ζωή της με το σύζυγο της. Όταν, όμως, άκουσε τα λόγια του Ευαγγελίου, με τα όποια ο Κύριος διδάσκει ότι «ουκ εστί κρυπτόν, ο ου φανερόν γενήσεται» (Λουκά, η’ 17), δεν υπάρχει, δηλαδή, κρυφό, το όποιο δε θα γίνει φανερό στο μέλλον, σκέφθηκε το βάθος της αμαρτίας της και έκλαψε πικρά. Ντύθηκε έπειτα ανδρικά, πήγε σε μοναστήρι και εκάρη μοναχός με το όνομα Θεόδωρος. Εκεί, μέρα – νύκτα μετανοούσε και έκλαιγε την αμαρτία της. Μετά από δύο χρόνια, συκοφαντήθηκε ότι πόρνευσε με γυναίκα, όταν έφεραν ένα νεογέννητο μωράκι έξω από την πόρτα του μοναστηριού. Τότε η Θεοδώρα πήρε το βρέφος και για επτά ολόκληρα χρόνια, έξω από το μοναστήρι με διάφορες κακουχίες, το ανέθρεψε σαν δικό της. Όταν επανήλθε στο μοναστήρι, το ταλαιπωρημένο σώμα της μετά από λίγο καιρό ξεψύχησε. Τότε οι μοναχοί, όταν διαπίστωσαν το φύλο της, θαύμασαν και όλοι μαζί δόξασαν το Θεό.


Φονιάς για το στήθος της γυναίκας του! | Espresso\nΦονιάς για το στήθος της γυναίκας του!\nΠέμπτη, Φεβρουάριος 21, 2019 - 19:06\n❱❱ Ταξιτζής σκότωσε τη σύζυγο και τα δύο παιδιά τους, επειδή εκείνη αρνήθηκε να κάνει δεύτερη αυξητική\nΗ εμμονή που είχε με το μέγεθος του στήθους της γυναίκας του ένας μονίμως ανικανοποίητος ταξιτζής στην Ταϊβάν ήταν τόσο μεγάλη, που, όταν εκείνη αρνήθηκε να υποβληθεί για δεύτερη φορά σε αυξητική στήθους, αποφάσισε να τη σκοτώσει μαζί με τα δυο παιδιά τους, βάζοντας ταυτόχρονα τέλος στη δική του ζωή.\nΟ 32χρονος Γου Μενγκ-γιου, σύμφωνα με την τοπική αστυνομία, πίεζε συνεχώς την 34χρονη σύζυγό του Πενγκ Χούι-ι να κάνει πλαστική επέμβαση για να τοποθετήσει εμφυτεύματα στήθους.\nΗ γυναίκα τελικά ενέδωσε και αύξησε το μέγεθος του στήθους της, όμως ο ταξιτζής δεν ήταν ικανοποιημένος. Αρχισε να την πιέζει καθημερινά να υποβληθεί σε νέα επέμβαση, και εκείνη, μη αντέχοντας, κατέθεσε αίτηση διαζυγίου.\nΕνώ άρχισαν να ζουν χωριστά, ο Μενγκ-γιου κάλεσε τη Χούι-ι, τον εννιάχρονο γιο και την εξάχρονη κόρη τους να πάνε για φαγητό. Τα πτώματα και των τεσσάρων εντοπίστηκαν στο ταξί του 32χρονου, με την 34χρονη να είναι δεμένη στο μπροστινό κάθισμα και τα παιδιά στο πίσω. Σύμφωνα με την αστυνομία της Ταϊχούνγκ, στο ταξί βρέθηκε απόδειξη γεύματος από τα McDonald's.\nΟι αστυνομικοί πιστεύουν ότι ο Μενγκ-γιου έβαλε ναρκωτική ουσία στο φαγητό και, όταν η εν διαστάσει σύζυγος και τα παιδιά του έχασαν τις αισθήσεις τους, άναψε μαγκάλι, το οποίο βρέθηκε στο πίσω κάθισμα, και πέθαναν από εισπνοή μονοξειδίου του άνθρακα.